CELEX: 32008R0323
Language: bg
Date: 2008-04-08 00:00:00
Title: Регламент (ЕО) № 323/2008 на Комисията от 8 април 2008 година относно класирането на някои продукти в Комбинираната номенклатура

10.4.2008   
            
            
               BG
            
            
               Официален вестник на Европейския съюз
            
            
               L 98/3
            
         
      РЕГЛАМЕНТ (ЕО) № 323/2008 НА КОМИСИЯТА
   
   от 8 април 2008 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата от приложението, следва да бъдат класирани в Комбинираната номенклатура с кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 април 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 580/2007 на Съвета (ОВ L 138, 30.5.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Мек пластмасов артикул с формата на очила, съдържащ оцветена течност със следния състав (в обемни проценти):
                              
                                          —
                                       
                                       
                                          вода
                                       
                                       
                                          40
                                       
                                    
                                          —
                                       
                                       
                                          пропиленгликол
                                       
                                       
                                          60
                                       
                                    Този артикул е предназначен да облекчи главоболието чрез поставяне на лицето, след като предварително е бил охладен в хладилник.
                           
                        
               
                  3824 90 97
               
               
                  Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 3824, 3824 90 и 3824 90 97.
                  Разтворът, съдържащ се в пластмасовия артикул, служи за охлаждащ агент и придава основния характер на стоката като препарат от позиция 3824.
                  Артикулът няма терапевтично или профилактично въздействие по смисъла на глава 30.
               
            
                  
                              2.
                           
                           
                              Подплънка, изработена от пластмасово фолио, съдържаща смес от вода и масло, предназначена за поставяне в чашките на бански костюми или сутиени.
                           
                        
               
                  3926 20 00
               
               
                  Класирането се определя от разпоредбите на Общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 3926 и 3926 20 00.
                  Тъй като артикулът е предназначен за поставяне в чашките на дамски бански костюми или сутиени, той се смята, по смисъла на позиция 3926, за принадлежност към облеклото от подпозиция 3926 20 00.
               
            
                  
                              3.
                           
                           
                              Артикул от тъкан под формата на колан, съдържащ зърна от мека пшеница, който след затопляне в микровълнова фурна се използва за облекчаване на болки в кръста.
                           
                        
               
                  1001 90 99
               
               
                  Класирането се определя от разпоредбите на Общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 1001, 1001 90 и 1001 90 99.
                  Меката пшеница, съдържаща се в колана, служи за пренасяне на съхранената топлина и придава основния характер на стоката като житно растение от позиция 1001.
                  Артикулът няма терапевтично или профилактично въздействие по смисъла на глава 30.